PATVIRTINTA

Pasvalio Petro Vileišio gimnazijos direktoriaus 2024 m. rugsėjo 3 d. įsakymu Nr. V-84

**PASVALIO PETRO VILEIŠIO GIMNAZIJOS**

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS BENDROSIOS NUOSTATOS**

1. Socialinės-pilietinės veiklos organizavimo tvarkos aprašas (toliau – Aprašas) reglamentuoja socialinės-pilietinės veiklos organizavimo Pasvalio Petro Vileišio gimnazijoje (toliau – Gimnazijoje) tikslą ir uždavinius, veiklos turinį ir kryptis, atlikimo būdus, trukmę ir fiksavimą, koordinavimą bei priežiūrą.
2. Socialinė-pilietinė veikla vykdoma vadovaujantis 2023–2024 ir 2024–2025 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos Švietimo, mokslo ir sporto ministerijos 2023 m. balandžio 24 d. d. įsakymu Nr. V-586.
3. Socialinė-pilietinė veikla yra privaloma pagrindinio ir vidurinio ugdymo proceso dalis, įtraukiama į gimnazijos ugdymo planą, siejama su pilietiškumo ugdymu, mokyklos bendruomenės tradicijomis, savanoryste, vykdomais projektais, kultūrinėmis ir savirealizacijos programomis.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

1. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.
2. Socialinės-pilietinės veiklos uždaviniai:
   1. skatinti mokinių visapusišką asmenybės brandą ir dalyvavimu grįstą mokymąsi;
   2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;
   3. Lietuvos atgimimo istorinės asmenybės Petro Vileišio darbų ir asmenybės pavyzdžiu ugdyti mokinių pilietiškumą, patriotiškumą;
   4. stiprinti Gimnazijos demokratinę kultūrą;
   5. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS IR KRYPTYS**

1. Socialinė-pilietinė veikla yra mokymosi turinio dalis ir pasirenkama vadovaujantis šiais principais:
   1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. *Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;*
   2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimo ribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. *Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimo ir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė*

*ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;*

* 1. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. *Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;*
  2. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Mokiniai skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. *Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.*

1. Siūlomos socialinės-pilietinės veiklos kryptys:

|  |  |
| --- | --- |
| Kryptis | Veikla |
| Pilietinė | Aktyvi veikla gimnazijos ir klasės savivaldoje.  Valstybinių švenčių ir atmintinų dienų, renginių organizavimas ir aktyvus dalyvavimas juose.  Aktyvus dalyvavimas kitų institucijų organizuojamose akcijose bei renginiuose.  Dalyvavimas gimnazijos darbo grupėse, projektuose, konferencijose, renginiuose, reprezentuojančiuose gimnaziją. |
| Ekologinė- aplinkosauginė  veikla | Aktyvus dalyvavimas ekologinėse, gamtosaugos akcijose (pvz., ,,Darom” ir pan.) (*maksimaliai 3 val.)*  Mokyklos aplinkos tvarkymas, žaliųjų erdvių priežiūra. |

|  |  |
| --- | --- |
|  | Pagalba tvarkant miesto aplinką. |
| Socialinė ir savanoriška veikla | Mentorystė (pagalba sergantiems bendramoksliams, pagalba mokymosi sunkumų turintiems mokiniams).  Labdaros akcijų inicijavimas ir aktyvus dalyvavimas jose.  Suvenyrų, susijusių su gimnazijos atributika, kūrimas, gamyba. Dalyvavimas leidžiant gimnazijos laikraštį „Mokyklos žinios“.  Gimnazijos erdvių atnaujinimas, bendrųjų erdvių apipavidalinimas, dekoracijų ruošimas.  Pagalba dalykų mokytojams tvarkant kabinetus, ruošiant mokymo priemones, vaizdinę medžiagą, stendus.  Darbas gimnazijos bibliotekoje.  Budėjimas gimnazijoje: koridoriuose, valgykloje, renginiuose *(2 val. už savaitės budėjimą).*  Švenčių, renginių, sporto varžybų, parodų organizavimas.  Tiriamasis darbas tobulinant gimnazijos veiklą, prevencinė veikla (apklausos, anketavimas, tyrimų ir analizių pristatymai).  Savanoriškas darbas nevyriausybinėse organizacijose, dalyvavimas labdaros akcijose, savanoriška tarnyba. |
| Kita veikla | Bendradarbiavimas su kitomis viešosiomis insititucijomis ir švietimo įstaigomis, vietos bendruomenėmis (rajono seniūnijomis, Pasvalio paslaugų ir užimtumo centru pagyvenusiems ir neįgaliesiems, Pasvalio kultūros centru biblioteka ir kt.).  Dalyvavimas Tarptautiniuose projektuose (Erasmus ir kt.)  Kitos nenumatytos, bet reikšmingos gimnazijos bendruomenės veiklos. |

**IV SKYRIUS**

**SOCIALINĖS-PILIETINĖS VEIKLOS ORGANIZAVIMAS IR VYKDYMAS**

1. Socialinė-pilietinė veikla yra privaloma ugdymo proceso dalis. Jai skiriama trukmė per mokslo metus:

1-2kl. – ne mažiau nei 20val per mokslo metus.

3-4kl. – ne mažiau kaip 70val per 2 mokslo metus.

* 1. 1 klasėje mokiniams socialinei-pilietinei veiklai skiriama ne mažiau kaip 3 valandos pilietiškumo pagrindų turiniui, integruotam į kitokią veiklą pilietiškumo pagrindų pamokose (projektams, pilietiškumo akcijoms ir kt.).
  2. 3 klasėje socialinei-pilietinei veiklai skiriamos 37 valandos atlikti privalomam kūrybiniam darbui pasirinkta tema pagal gimnazijos metodines rekomendacijas.

1. Socialinė-pilietinė veikla yra mokinio laisvai pasirenkama.
2. Socialinei-pilietinei veiklai skirtos valandos nėra įskaičiuotos į mokinio mokymosi krūvį, ji gali būti atliekama ir mokinių atostogų metu.
3. Socialinę-pilietinę veiklą mokiniai gali atlikti individualiai arba grupėmis, bendradarbiaujant su savivaldos institucijomis, visuomeninėmis ar kitomis organizacijomis, asociacijomis ir kt.
4. Socialinę-pilietinę veiklą gimnazijoje siūlo ir organizuoja visi mokyklos darbuotojai: administracija, klasių vadovai, dalykų mokytojai, socialinis pedagogas, bibliotekos vedėjas ir kt.
5. Mokinių pareigos atliekant socialinę-pilietinę veiklą:
   1. parengti planą dėl galimos socialinės-pilietinės veiklos pobūdžio ir turinio;
   2. aptarti savo pasiūlytas veiklas ir užduotis su klasės vadovu bei atsižvelgti į teikiamus siūlymus;
   3. atsakingai vykdyti suplanuotas užduotis;
   4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt.;
   5. kaupti savo socialinės-pilietinės veiklos įrodymus;
   6. dalyvauti ugdomuosiuose pokalbiuose su klasės vadovu ir pateikti reikiamus įrodymus apie atliktas socialines-pilietines veiklas bei savo refleksiją iki mokslo metų pabaigos;
   7. kilus nenumatytoms aplinkybėms, koreguoti, perplanuoti savo socialinę-pilietinę

veiklą.

1. Socialinės-pilietinės veiklos darbą kuruoja, apskaitą vykdo ir už ją atsakingas klasės

vadovas. Klasės vadovo pareigos:

* 1. paaiškinti socialinės-pilietinės veiklos prasmę, reikalavimus, pateikti gerųjų socialinės-pilietinės veiklos atlikimo pavyzdžių;
  2. supažindinti mokinius su socialinės-pilietinės veiklos bei jos įrodymų fiksavimu, atsiskaitymo tvarka, bei socialinės-pilietinės veiklos krypčių sąrašu;
  3. kartą per pusmetį tikrinti veiklų apskaitą ir teikti grįžtamąjį ryšį mokiniui ir jo tėvams (globėjams, rūpintojams);
  4. mokslo metų pabaigoje vadovaudamasis mokinio socialinės-pilietinės veiklos apskaitos duomenimis įvertinimą fiksuoti elektroniniame dienyne;
  5. pastebėjus, kad mokiniams kyla sunkumų, kviesti juos pokalbiui ir nukreipti į tuo metu gimnazijos bendruomenei svarbią socialinę-pilietinę veiklą, kylant didesniems sunkumams -į socialinį pedagogą;
  6. mokslo metų pabaigoje aktyviausius mokinius klasių vadovas gali siūlyti gimnazijos direktoriui, kad apdovanotų padėkomis.

1. Socialinę-pilietinę veiklą mokiniai fiksuoja šios veiklos apskaitos aplanke ([1 priedas](https://licejus.lt/uploads/Dokumentai/SV_1priedas.pdf)) ir refleksijos lape ([2 priedas](https://licejus.lt/uploads/Dokumentai/SV_2priedas.pdf)).
2. Atliktos veiklos įrodymus (pvz., veiklą patvirtinančius dokumentus, nuotraukas) mokiniai kaupia socialinės-pilietinės veiklos aplanke, kuris pildomas Google.doc dokumente. Veiklos aplanko formą mokslo metų pradžioje mokiniai suderina su klasės vadovu.
3. Socialinės-pilietinės veiklos atlikimą gimnazijoje ar už jos ribų patvirtina pateiktas laisvos formos raštas su atsakingo asmens parašu/antspaudu, kuriame nurodoma mokinio atlikta veikla, atliktų valandų skaičius. Kitu atveju mokinys renka vaizdinę informaciją, įrodančią vykdytą veiklą.
4. 3 klasės mokinių socialinės-pilietinės veiklos atlikimą fiksuoja kūrybinių darbų vertinimo komisija.
5. Socialinės-pilietinės veiklos vertinimo rezultatas vertinamas įrašu „įskaityta“ /

„neįskaityta“ remiantis įrašais socialinės-pilietinės veiklos apskaitos aplankuose ir refleksijomis.

1. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317

„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

1. Socialinės-pilietinės veiklos vertinimas 1-2 klasių mokiniams:
   1. mokslo metų pabaigoje (gegužės-birželio mėn. pagal paskelbtą grafiką) mokinys pasiruošia ir pristato savo atliktos socialinės-pilietinės veiklos refleksiją (priedas Nr. 2);
   2. atliktos socialinės-pilietinės veiklos pristatyme pagal galimybes dalyvauja klasės vadovas, dorinio ir/ar pilietinio ugdymo, gyvenimo įgūdžių mokytojai;
   3. mokslo metų pabaigoje įvertinimą „įsk“ – įskaityta mokinys gauna:
      1. įvykdęs socialines-pilietines veiklas;
      2. užpildęs bei pristatęs socialinės-pilietinės veiklos apskaitos aplanką;
      3. reflektavęs ir pristatęs atliktą socialinę-pilietinę veiklą;
2. Socialinės-pilietinės veiklos vertinimas 3 klasių mokiniams: mokslo metų pabaigoje (gegužės-birželio mėn. pagal paskelbtą grafiką) mokinys pasiruošia ir pristato savo kūrybinį darbą kūrybinių darbų vertinimo komisijai.
3. Socialinės-pilietinės veiklos vertinimas 4 klasių mokiniams: mokslo metų pabaigoje mokinys pateikia socialinės-pilietinės veiklos apskaitos aplanką ir užpildytą refleksiją klasės vadovui.
4. Jeigu mokinys ugdymo neatsiskaitė už socialinę-pilietinę veiklą arba atsisakė ją vykdyti, fiksuojamas įvertinimas „neįsk“ – neįskaityta.
5. Neatlikus socialinės-pilietinės veiklos dienyne mokslo metų pabaigoje mokiniui skiriamos papildomos veiklos.
6. Mokinių socialinės-pilietinės veiklos atlikimo klausimai svarstomi mokytojų taryboje.

**IV SKYRIUS BAIGIAMOSIOS NUOSTATOS**

1. Klasių vadovai mokslo metų pradžioje mokinius supažindina su socialinės-pilietinės veiklos organizavimo ir vykdymo tvarka gimnazijoje.
2. Socialinės-pilietinės veiklos priežiūrą vykdo socialinis pedagogas.
3. 2 ir 4 klasės mokinys tik atlikęs socialinę-pilietinę veiklą yra laikomas baigusiu pagrindinio arba vidurinio ugdymo programą.
4. Socialinės-pilietinės veiklos organizavimo aprašas gali būti koreguojamas atsižvelgiant į tėvų ir mokytojų pasiūlymus, pastabas, naują patirtį, švietimo dokumentus.

Socialinės-pilietinės veiklos organizavimo tvarkos aprašo

1 priedas

**PASVALIO PETRO VILEIŠIO GIMNAZIJA**

**klasės mokinio ( - ės)**

**SOCIALINĖS-PILIETINĖS VEIKLOS APSKAITOS GOOGLE.DOC APLANKAS**

20 20. m. m.



Per mokslo metus atlikta socialinės-pilietinės veiklos valandų.

Klasės vadovo parašas

Socialinės-pilietinės veiklos organizavimo tvarkos aprašo

2 priedas

